**AJÁNLATI FELHÍVÁS**

**Pályázat a VAMAV VASÚTI**

**BERENDEZÉSEK KFT.**

**OBJEKTUMÁNAK élőerős őrzésére**

**Ajánlatkérő:** **VAMAV Vasúti Berendezések Kft.** (Továbbiakban VAMAV)

**Teljesítés helye:** 3200 Gyöngyös, Gyártelep u 1.

**Pályázat benyújtásának határideje: 2022.07.11.**

**Pályázat beküldésének módja: Postai úton, lezárt borítékban a**

**VAMAV Vasúti Berendezések Kft. címére, Kovács Mihály nevére**

Kapcsolattartó: Kovács Mihály Létesítménygazdálkodási Vezető (kovacs.mihaly@vamav.hu)

A pályázattal kapcsolatosan kizárólag a meghatározott elérhetőségeken és kapcsolattartó felé kezdeményezhető információkérés, minden az előbbieken túl történő kapcsolatfelvételi, információ szerzési kísérlet a pályázó kizárását vonja maga után.

Jelen pályázati felhívás tartalmazza az VAMAV Vasúti Berendezések Kft. által megfogalmazott, a vagyonvédelmi beszállítóra vonatkozó paramétereket, valamint mindazon információt és pályázati feltételeket, melyet a pályázat során az ajánlattevőkkel meg kíván osztani.

1. **AZ AJÁNLATKÉRÉS** 
   1. Az ajánlatkérés tárgya

A Vamav pályázatot hirdet a „**telephelyének élőerős őrzésvédelme”** (továbbiakban: „**pályázat**”) tárgyában.

* 1. Az ajánlatkérés célja

Az ajánlatkérés célja, az Ajánlattevő kiválasztása, aki a kiírásban ismertetett specifikáció szerint, a szakmai elvárásoknak eleget téve megfelelően elvégzi az őrzés-védelmi feladatokat.

* 1. Ajánlattételi szabályok, feltételek

A pályázó ajánlattételével elfogadja a VAMAV által közölt pályázati szabályokat, egyben elfogadja a pályázat végleges végeredményt.

A pályázó az általa készített ajánlatért ellenértéket nem számíthat fel.

A VAMAV jogosult a pályázat bármely szakaszában annak paramétereit módosítani, illetve a pályázatot felfüggeszteni, érvényteleníttetni.

1.4 Árajánlat megadása

**A vállalási árat vagyonőr/óra/Ft összegben, illetve átalányban is kérjük megadni.**

1. **A pályázTATÁS FOLYAMATA**

2.1 A **pályázni csak előzetes regisztrációval lehetséges**. Regisztrálni a [kovacs.mihaly@vamav.hu](mailto:kovacs.mihaly@vamav.hu) e-mail címre történő üzenetküldéssel lehetséges. Üzenetben adja meg:

* a pályázó cég nevét,
* címét,
* elérhetőségét,
* a cég képviselőjének a nevét,
* elérhetőségeit,
* **illetve a levél tárgya minden megkeresésnél az alábbi legyen: Vagyonvédelmi pályázat.**

**Regisztrációra a kihirdetést követően május 31. 12.00 óráig van lehetőség.** Válasz üzenetben a pályázó megerősítést kap a részvételi szándékáról, illetve június 03-án kapja meg a pontos időpontot egy személyes találkozásra, amelyen a pályázattal kapcsolatosan tehet fel kérdéseket, a cégét bemutathatja, illetve a szolgáltatás részleteit megismerheti.

**TERVEZETT Őrzésvédelmi struktúra**

* A Vamav infrastruktúra őrzésvédelmét ellátó állomány létszáma optimális időszakban, munkanapokon **napi 2 fő 24 órában,** és hétvégén, illetve munkaszüneti napokon **2 fő 24 órában.** Az év folyamán előfordulhat, hogy a megadott óraszámokon kívül további, extra őrzési óraszám igénye merül fel.

1. **a feladat általános leírása**

* Élőerős – fegyver nélküli – személy- és vagyonvédelmi, feladatok ellátása a Vamav területén;
* A Ajánlatkérőt károsító cselekmények megelőzése, illetve a megkezdett jogellenes tevékenység megakadályozása, megszakítása;
* A Ajánlatkérő rendeltetésszerű működését zavaró, veszélyeztető tevékenység megakadályozása;
* A Ajánlatkérő épületeiben tartózkodók javainak, testi épségének védelme;
* A Ajánlatkérő területén a személy- és áruforgalom ellenőrzése;
* Az egyéb helyiségek őrzése, azok biztonságának ellenőrzése;
* Általános tűzvédelmi feladatok ellátása;
* Létesítmény, építmények védelme formaruházatos személy- és vagyonőrökkel történő ellátása;
* Biztonságtechnikai berendezések kezelése, üzemeltetése; Biztonságtechnikai berendezéseken rögzített személyes adatok kezelése.

1. **a feladat részletes leírása**

* Az ügyfelek előtt zárt és nyitott területek vonatkozásában a személy- és vagyonvédelmi feladatok ellátása;
* Jogsértő cselekedet, bűncselekmény gyanújának észlelése esetén a hatályos törvény(ek)ben előírtak betartása mellett azonnali védelmi intézkedések foganatosítása, a helyszín és a rend biztosítása. A megtett intézkedésekről jegyzőkönyv felvétele az esetről a Ajánlatkérő értesítése;
* Az épületek és épületen kívüli területek járőrtevékenységgel történő ellenőrzése, az észlelt rendkívüli eseményekre haladéktalan intézkedés;
* Az épületek körüli járőrözéssel észlelni az illetéktelen behatolási kísérletet;
* Az épületben járőr feladatok elvégzése, a mások testi épségét, személyes jogait sértő magatartást tanúsító személyekkel szemben azonnali intézkedések megtétele, a rend fenntartása;
* A ki- és belépők ruházatának, csomagjainak ellenőrzése;
* A Ajánlatkérő területéről kitiltott anyagok és eszközök telephelyre való bejutásának megakadályozása;
* A közbiztonságra veszélyes tárgyak, eszközök Ajánlatkérő területére történő bejutásának megakadályozás;
* A ki- és beszállítás (munkaidő alatt és azon túl) ellenőrzése és dokumentálása (szállítólevél megkövetelése);
* A behatolás jelző rendszer üzemeltetése, kezelése, előírások szerinti dokumentációk vezetése;
* Az épülete külső és belső területén elhelyezett terület- és térfigyelő eszközök üzemeltetése, kezelése a nyomon követett területek ellenőrzése, ügyfelek, adott munkaterület dolgozóinak és a beszállítók beléptetése, be- és kiszállítások ellenőrzése;
* Az előírt nyilvántartások vezetése;
* A személy- és vagyonvédelmi tevékenységet folytató személyt terhelő foglalkozási (titoktartási) kötelezettség betartása;
* Esetenkénti rendezvények biztosítása (pl. családi nap, sportnap).
* Élőerős személy és vagyonőr egyéb feladatok
* Recepciós feladatok ellátása, a személy- és esetenként a gépjárműforgalom irányítása;
* Ügyfélirányítói tevékenység;
* A vendégek figyelmének felhívása a tiltó rendelkezésekre;
* A Ajánlatkérőhoz érkező az ügyfelek estén a fogadó készségéről való meggyőződés, az érkezett személyek bejelentése, szükség esetén kíséretének biztosítása;
* Ideértve az ügyfelek elől elzárt területre, illetve az ügyfélfogadási időn kívül érkező, nem Ajánlatkérőnál munkát végző személyeket is.
* A kulcsok és kulcsdobozok kezelése;
* Az érkező dolgozók fogadása, részükre a kulcsok kiadása, a távozó dolgozók által leadott kulcsok regisztrálása;
* Az épület zárását követően a nyílászárók csukott állapotának ellenőrzése, a lépcsőházak, folyosók, tűzvédelmi veszélyforrások ellenőrzése, megszüntetése, a felmerült problémák, műszaki gondok írásos rögzítése;
* Szükség szerint a telefonhívások kezelése, a hívások illetékeshez történő kapcsolása; postai küldemények kezelése,
* Elsősegély nyújtó feladatok ellátása.

1. **ÁLTALÁNOS köVETELMÉNYEK, KIKÖTÉSEK**

* Rendelkezzen a 2005. évi CXXXIII Tv által meghatározott vagyonvédelmi tevékenység ellátására jogosító engedéllyel.
* Rendelkezzen a vagyonvédelmi tevékenység ellátására irányuló felelősségbiztosítással, továbbá vállalja, hogy szerződéskötés esetén a felelősségbiztosítási fedezet 25 millió Ft káreseményenként és 200 millió Ft éves szinten.
* Az Ajánlattevő által a szerződés teljesítésébe bevont személy- és vagyonőrök mindegyike rendelkezzen a jogszabályokban előírt, (2005. évi CXXXIII. törvény) érvényes személy- és vagyonőri igazolvánnyal.
* Rendelkezzen olyan szakmai fejlődési és önellenőrzési képességgel, amely a szolgáltatásának kiszámítható és folyamatos színvonalon tartását, előírt fejlesztését, fejlődését garantálja.
* Rendelkezzen mindazon eszközökkel és technikai feltételekkel, melyek az ajánlott szolgáltatás elvégzéséhez beláthatóan szükségesek.
* Alvállalkozó alkalmazása esetén a vagyonvédelmi törvényben előírt feltételek betartása kötelező. Alvállalkozó alkalmazása esetén Ajánlattevő köteles értesíteni a Ajánlatkérőt és részére a szükséges adatokat – alvállalkozó neve, címe, elérhetősége, stb. – megadni.
* Alvállalkozó bevonása csak a Vamav Kft. engedélyével történhet előzetes egyeztetés után úgy, hogy az adott alvállalkozó optimális esetben kettő évig, de minimum egy évig nem cserélhető, illetve havonta igazolja a vagyonőrök törvényes foglalkoztatását a Vamav Kft. által kért módon. **Amennyiben alvállalkozó bevonására kerül sor, azt a pályázati anyagban már előre jelezni szükséges!**
* Vállalja, hogy a VAMAV őrzési rendszerében dolgozó vagyonőrök a FEOR alapján 5254 számon kerülnek bejelentésre és ezzel a szakmai bér foglalkoztatására jogosultságukat biztosítja.
* A nyertes Ajánlattevőnek törekednie kell az állandó, stabil állomány kialakítására, annak megtartására, továbbá kötelezi magát, hogy a havi szolgálatvezénylést minden hó elsejét megelőzően megadja az Ajánlatkérő által kijelölt kapcsolattartónak.
* A nyertes Ajánlattevő vállalja, hogy a 24 órás szolgálatot leadó személy- és vagyonőr a pihenő idejében nem vezényelhető szolgálatba.
* Vállalja, hogy a VAMAV területén végzett havi szolgáltatásáról a VAMAV biztonsági vezetése által meghatározott dokumentációs formában beszámol.
* Vállalja és egyben megjelöl olyan referenciát, kapcsolattartóval, amely az őrzési struktúrához hasonló, és szükség esetén a feltüntetett cég a szolgáltatás megismeréséhez fogadókészséget mutat.
* **Nyílt ár-képzésben mutassa be, mi az az összeg, amit a vállalási díjból a vagyonőr Ft/óra nettó összegben fog megkapni.**
* Az Ajánlatkérőnek „bizalomvesztés miatt” történő személyi változás iránti írásos igényét a nyertes Ajánlattevő köteles azonnal figyelembe venni.
* A Ajánlatkérő a kezelésében lévő szolgálati helyiségeket munkavégzésre alkalmas állapotban, térítésmentesen a nyertes Ajánlattevő rendelkezésére bocsátja, valamint biztosítja a meglévő szociális helyiségek térítésmentes használatát. Nem rendeltetésszerű használatból származó károkért Ajánlattevőnek szükséges helytállni. Köteles rendeltetésszerű állapotban tartani.
* Elvárás a személy- és vagyonőrökkel szemben az ápolt külső, tiszta ruházat, az udvarias és előzékeny viselkedés, továbbá a naprakész ismeret a Ajánlatkérőnál folyó tevékenységről a biztonságtechnikai feladatok ellátása érdekében.
* Ajánlattevő nyilatkozzon a beadott pályázatával kapcsolatban az adott ajánlat megőrzési idejét és esetleges további felhasználását illetően.

1. **A szükséges minimális műszaki technikai feltételek**

* Járőr ellenőrző rendszer biztosítása, amely kiolvasási adatait a VAMAV kapcsolattartója megkapja.
* A szakszerű ellenőrzési feladatok ellátásához mind a munkavédelmi, mind a szakmai színvonal növelése érdekében szükséges technikai eszközök biztosítása. (elemlámpa, esőkabát, munkavédelmi cipő, láthatósági mellény -Security felirattal-)
* A vagyonőri állomány alkoholszondás ellenőrzésére megfelelő eszközök biztosítása.
* Egységes, az évszaknak megfelelő öltözet, szolgálati kitűző. A személy- és vagyonvédelmi tevékenységet folytató személy a fegyveres erőre, rendvédelmi szervre, más hatóságra utaló elnevezést, formaruhát, illetve hatósági jellegre utaló, megtévesztésre alkalmas egyéb jelzést vagy címet, rangjelzést nem használhat. A személy- és vagyonőr ruházatán fel kell tüntetni a vállalkozás nevét, vagy az engedélyezett rövidített nevét, valamint a személy- és vagyonőr elnevezést.
* A helyszínen a személy-és vagyonőr minimálisan rendelkezzen a következő biztonságszolgálati eszközökkel:

2 db folyamatosan működőképes, az Ajánlattevő tulajdonát képező GSM telefonnal;

a látótávolságon kívül szolgálatot ellátó személy- és vagyonőrök rendelkezzenek min. 250 méter hatósugarú, folyamatosan működőképes egyenszilárdságú rádióadó-vevő készülékekkel. A személy- és vagyonőröket az egymás közötti közvetlen kapcsolattartás érdekében csak olyan hírközlő eszközökkel lehet ellátni, mely az épületben működő irodai és egyéb számítástechnikai berendezéseket nem zavarja.

* A Törvény által engedélyezett kényszerítő eszközök.

1. **biztonságtechnikai feltételek**

* Az épületben történő személy- és vagyonvédelmi feladatokra kizárólag a szerződés mellékletét képező, mindenkori aktualizált névsorban szereplő személyek jogosultak, a munkavégzésre előzetesen bejelentett és engedélyezett időszakban.
* Az Ajánlattevő a szolgáltatás nyújtása során betartja, illetve a teljesítésben résztvevőkkel betartatja a biztonságtechnikai és technológiai fegyelmet a munkavédelemről szóló 1993. évi XCIII. törvényben és a jogszabályokban foglaltak szerint. Ennek megfelelően Ajánlattevő munkatársaira, egyéb foglalkoztatottjaira vonatkozóan, a munka-, tűz- és adatvédelmi jogszabályok, biztonsági szabályzatok és szabványok betartásáért kizárólag Ajánlattevő a felelős, az Ajánlatkérővel szemben semmiféle igénye és követelése nem lehet e téren.
* Az Ajánlattevő köteles gondoskodni baleset esetén a teljesítésben résztvevők részére az elsősegélynyújtás tárgyi (mentőláda) és személyi feltételeiről, súlyosabb esetben a mentők értesítéséről. Ajánlattevő munkatársait, egyéb foglalkoztatottjait ért baleset kivizsgálását – az Ajánlattevőt terhelő jelentési és nyilvántartási kötelezettség megtartásával - Ajánlattevő és a Ajánlatkérő munkavédelmi megbízottja közösen végzi.
* Az Ajánlattevő kötelezettséget vállal arra, hogy a teljesítés során alkalmazottait, megbízottjait vagy a teljesítésben részvevőket csak a Ptk., illetve a hatályos munkajogi és egyéb jogszabályoknak megfelelően alkalmazza és foglalkoztatja.
* Az Ajánlattevő a teljesítés során köteles betartani és betartatni Ajánlatkérő biztonsági, tűz,- munka,- és adatvédelmi, valamint beléptetési szabályzatának vonatkozó rendelkezéseit. Ajánlatkérő a szabályzatok ismertetéséről a végzendő munkával kapcsolatos mértékig alkalmanként gondoskodik.
* Az objektumban működő biztonságtechnikai és épületfelügyeleti berendezések kezelésének a teljesítésben résztvevők számára történő oktatásáról, mind a szolgáltatás nyújtásának megkezdésekor, mind pedig személyi változás esetén az Ajánlattevő köteles gondoskodni. Az Ajánlatkérő kapcsolattartója részére az oktatásokról szóló jegyzőkönyvet köteles bemutatni, másolati példányát átadni.
* Ajánlatkérő Ajánlattevő teljesítésbe bevont szakembereinek adatkezelését nem végzi. Ajánlatkérő által elvárt (vagyonőr igazolvány, 3 hónapnál nem régebbi erkölcsi vagy egyéb fedhetetlenséget igazoló dokumentum, végzettséget igazoló bizonyítványok) szakmai és egyéb személyes adatokat tartalmazó dokumentumokat (vagy azok fénymásolatát) Ajánlattevő helyszínen előre egyeztetett időpontban bemutatja. Bemutatást követően Ajánlatkérő dönt azok elfogadásáról.

1. **ellenőrzés, minőségbiztosítás**

* Az Ajánlattevő megbízottja a következő ütemezésben köteles ellenőrzéseket végeznie
  + napi
  + heti
  + havi
  + féléves
  + éves
* Az ellenőrzéseken személyi feltétele Ajánlattevő részéről:
  + Napi ellenőrzés szolgálatvezetői
  + Legalább hetente egyszer területvezetői ellenőrzés
  + Időszakosan szakmai mentori ellenőrzés
  + Időszakosan szakértői, tulajdonosi ellenőrzés
* Az ellenőrzést végzők az ellenőrzés tényét az ellenőrzési naplóban rögzítik, és ezt Ajánlatkérő megbízottja jogosult ellenőrizni, aláírásával ellátni.
* Ajánlatkérő jogosult az Ajánlattevő munkavégzésre irányuló jogviszonyban álló személy által végzett feladatokat szúrópróbaszerűen a munkavégzés helyszínén ellenőrizni – ennek tényét az ellenőrzési naplóban rögzíteni – a kiemelt területeken akár naponta is.
* Az ellenőrzés történhet:
  + alkalmazott eszközök, gépek, ellenőrzése alapján;
  + a technológia és gyakoriság vizsgálata alapján;
  + dolgozók tapasztalatait figyelembe véve.
* Ezen szúrópróbaszerű ellenőrzés során Ajánlatkérő jogosult az Ajánlattevő általi szolgáltatás minőségével és mennyiségével kapcsolatos kifogásait a teljesítés során eljáró személyzet részére szóban jelezni, vagy a portán elhelyezett őrnaplóba bejegyezni. Ajánlatkérő indokolt írásbeli kifogása alapján,
* Ajánlattevővel közös vizsgálata után – szükség szerint – Ajánlattevő dönt egyes alkalmazottak további munkájának Ajánlatkérőnél történő megszüntetéséről.

Napi, heti havi, féléves éves jelentések tartalmi elemei

Az Ajánlatkérő részére elektronikus úton kell eljuttatni.

a) Napi jelentés *(szolgálati naplóban)*

Be- és kiléptetések száma

Intézkedést igénylő be és kiléptetések száma (tárgyak elvétel, ügyfelek nem megfelelő magatartása stb.)

Rendkívüli események leírása

b) Havi jelentés *(Ajánlatkérő részére megküldeni)*

heti jelentésben felsorolt adatok összesítése

havi rendkívüli események felsorolása tételesen

Havi létesítményvédelmi összesítő

c) Ajánlattevő a szerződés részeként elfogadja a VAMAV által alkalmazott kötbérrendszert, mely a szolgáltatás minőségének szakmai ellenőrzésén alapaul. Amennyiben az Ajánlattevő tevékenysége, az általa nyújtott szolgáltatás nem megfelelő, a Ajánlatkérő vagy az általa megbízott személy ezt jelzi az Ajánlattevő felé és amennyiben a százalékos értékelés nem éri el a minimumot, a kötbérrendszer alkalmazásra kerül.

1. **A pályázat fontos időpontjai**

**Kihirdetésének időpontja: 2022. május 15.**

**Pályázatra regisztráció: 2022. május 31. 12.00-ig**

**Részletes tájékoztatás: 2022. június 03-17.**

**Pályázat leadási határideje: 2022. július 11. 12.00-ig**

**Pályázat eredményének kihirdetése: 2022. július 30.**

**Szerződéskötés a nyertes pályázóval: A kihirdetést követően kerül egyeztetésre.**

**Nyertes pályázó szolgáltatásának várható megkezdése: 2022. szeptember 1.**